stanford-oval/wikipedia huggingface dataset:
הרמוניות ספריות
אורתוגונליות ונרמול > פאזת קונדון-שורטלי

מקור אחד לבלבול בהגדרה של הרמוניות ספריות עוסק בפקטור פאזה של m‏(1-) שבדרך כלל קוראים לו "פאזת קונדון-שורטלי" (Condon-Shortley) בספרות העוסקת במכניקת הקוונטים. בקרב החוקרים העוסקים בפיזיקה קוונטית, ישנה פרקטיקה נפוצה או לכלול את הפאזה בהגדרת פונקציות לז'נדר הנלווים, או לבלוע אותה בהגדרה של ההרמוניות הספריות. אין דרישה להשתמש בפאזת קונדון-שורטלי בהגדרת ההרמוניות הספריות, אך כלילתה יכולה לפשט מספר פעולות קוונטיות, ובפרט העלאה והורדה של אופרטורי תנע זוויתי. חוקרים העוסקים בגאודזות ומגנטיות לא כוללות את פאזת קונדון-שורטלי בהגדרות שלהם עבור הרמוניות ספריות.
פיתוח בהרמוניות ספריות

ההרמוניות הספריות הן אוסף שלם ואורתוגונלי של פונקציות ובכך פורשות מרחב וקטורי באופן אנלוגי לוקטורי בסיס ליניארי. על ספירת היחידה, כל פונקציה אינטגרבילית בריבוע ניתן לפתח כצירוף ליניארי של הרמוניות ספריות:
f(\theta ,\varphi )=\sum _{\ell =0}^{\infty }\sum _{m=-\ell }^{\ell }f_{\ell }^{m}\,Y_{\ell }^{m}(\theta ,\varphi ).
פיתוח זה מדויק כל עוד  \ell  הולך לאינסוף. שגיאות קטיעה יצוצו אם נקטע את הטור האינסופי ונהפוך אותו לסכום עד  \ell  סופי כלשהו. את מקדמי הפיתוח ניתן לחשב על ידי כפילת הטור בצמוד המרוכב של הרמוניה ספרית ולבצע אינטגרציה על זווית מרחבית  \Omega \!\,, תוך ניצול יחסי האורתוגונליות בין הפונקציות. עבור הנרמול האורתונורמלי, מקבלים:
f_{\ell }^{m}=\int _{\Omega }f(\theta ,\varphi )\,Y_{\ell }^{m*}(\theta ,\varphi )d\Omega =\int _{0}^{2\pi }d\varphi \int _{0}^{\pi }d\theta \sin \theta f(\theta ,\varphi )Y_{\ell }^{m*}(\theta ,\varphi ).
ניתן להשתמש באוסף חלופי של הרמוניות ספריות, שהן פונקציות ממשיות, בעזרת ההגדרה הבאה:
Y_{\ell m}={\begin{cases}Y_{\ell }^{0}\qquad \qquad \qquad \qquad \qquad \qquad \qquad \qquad \qquad \qquad \quad \quad {\mbox{ if }}m=0\\{1 \over {\sqrt {2}}}\left(Y_{\ell }^{m}+(-1)^{m}\,Y_{\ell }^{-m}\right)={\sqrt {2}}N_{(l,m)}P_{\ell }^{m}(\cos \theta )\cos m\varphi \qquad \quad \quad {\mbox{if }}m>0\\{1 \over i{\sqrt {2}}}\left(Y_{\ell }^{-m}-(-1)^{m}\,Y_{\ell }^{m}\right)={\sqrt {2}}N_{(l,m)}P_{\ell }^{-m}(\cos \theta )\sin m\varphi \quad {\mbox{ if }}m<0.\end{cases}}
כאשר  N_{(l,m)} הוא קבוע הנירמול של הפונקציה עבור  l ו- m. לפונקציות אלה יש את תכונות הנרמול כמו של ההרמוניות הספריות המרוכבות. בסימונים אלה, ניתן לפתח כל פונקציה ממשית אינטגרבילית בריבוע כטור אינסופי של הרמוניות ספריות ממשיות:
f(\theta ,\varphi )=\sum _{\ell =0}^{\infty }\sum _{m=-\ell }^{\ell }f_{lm}\,Y_{lm}(\theta ,\varphi ).
ראו גם רשימת הרמוניות ספריות ממשיות עד ל-l = 5. פונקציות אלה נבדלות בפאזה של (-1)m מאלה הניתנות בערך זה.
אנליזה ספקטרלית

ההספק (power) הכולל של הפונקציה  f מוגדרת בספרות של עיבוד אותות כאינטגרל של הפונקציה בריבוע, חלקי השטח אותו היא פורשת. על ידי שימוש בתכונת האורתונורמליות של ההרמוניה הספרית הממשית על ספירת היחידה, אפשר לוודא על ידי חישוב ישיר שההספק הכולל של פונקציה המוגדרת על ספירת היחידה קשור למקדמים הספקטרלים שלה באמצעות הכללה של משפט פרסוול:
כאשר
מוגדר כספקטרום ההספק הזוויתי. באופן דומה ניתן להגדיר את ההספק המשותף (cross-power) של 2 פונקציות כ:
כאשר
מוגדר כספקטרום ההספק המשותף. אם הפונקציות f ו-g הן בעלות ממוצע אפס (כלומר, המקדמים הספרים f00 ו-g00 הם אפס) אזי  \ S_{ff}(l) ו- \ S_{fg}(l) מייצגות את התרומה של השונות והשונות המשותפת (covariance) עבור מעלה  \ell , בהתאמה. בדרך כלל מקרבים את ספקטרום ההספק (המשותף) על ידי חוק חוזקה
וזה קירוב טוב בדרך כלל. כאשר β = 0 הספקטרום "לבן" כאשר כל מעלה היא בעלת הספק שווה. כאשר β < 0, אומרים שהספקטרום "אדום" ויש יותר הספק במעלות הנמוכות עם אורכי גל ארוכים מאשר במעלות הגבוהות. כאשר β > 0 אומרים שהספקטרום "כחול".
משפט החיבור

תוצאה מתמטית מעניינת נקרא "משפט החיבור" עבור הרמוניות ספריות. שני וקטורים  {\vec {r}} ו- {\vec {r'}} עם קואורדינטות ספריות  (r,\theta ,\varphi ) ו- (r',\theta ',\varphi '), בהתאמה, כאשר הזווית ביניהם היא  \,\!\gamma  הנתונה על ידי
משפט החיבור מבטא פולינום לז'נדר מסדר  l בזווית  \,\!\gamma  כמכפלה של 2 הרמוניות ספריות עם קואורדינטות זוויתיות  (\theta ,\varphi ) ו-  (\theta ',\varphi ') כ:
P_{l}(\cos \gamma )={\frac {4\pi }{2l+1}}\sum _{m=-l}^{l}Y_{lm}^{*}(\theta ',\varphi ')\,Y_{lm}(\theta ,\varphi ).
ביטוי זה תקף הן עבור הרמוניות ספריות מרוכבות והן ממשיות. לעומת זאת, יש להדגיש שהצורה המוצגת לעיל תקפה רק עבור הרמוניות ספריות אורתונורמליות מנורמלות. עבור הרמוניות עם הספק יחידה יש להסיר את הפקטור של  \ 4\pi .
ההרמוניות הספריות הראשונות

ביטויים אנליטיים עבור ההרמוניות הספריות הראשונות שמשתמשות במוסכמת פאזת קונדון-שורטלי.
ראו גם: הרמוניות ספריות נוספות (עד l=10)
הכללות

ניתן לראות את ההרמוניות הספריות כהצגה של חבורת הסימטריה של הסיבובים סביב נקודה (SO(3)) או החבורה עם האלגברה הזהה לה SU(2). ככאלה, חבורות אלה תופסות את הסימטריה של ספירה דו-ממדית. כל סט של הרמוניות ספריות עם l נתון ממפות את החבורה להצגה אי-פריקה (irreducible representation) של SO(3).
בנוסף לכך, הספירה הדו-ממדית שקולה לספירת רימן. קבוצת הסימטריות השלמה של ספירת רימן מתוארת על ידי חבורת העתקות מביוס  \ \operatorname {PSL} _{2}(\mathbb {C} ), שהיא איזומורפית כחבורת לי ממשית לחבורת לורנץ. האנלוג עבור ההרמוניות ספריות עבור חבורת לורנץ הם טורים היפרגאומטריים; ואכן, ניתן לבטא את ההרמוניות הספריות במונחים של טורים היפרגאומטריים, כשם ש-SO(3) היא תת-חבורה של PSL(2,C).
באופן כללי יותר, טורים היפרגאומטריים ניתנים להכללה כדי לתאר את הסימטריה של כל מרחב סימטרי. בפרט, טורים היפרגאומטריים ניתנים לפיתוח עבור כל חבורת לי.
ראו גם

תנע זוויתי
מקדמי קלבש-גורדן
חבורת הסיבובים
פונקציה הרמונית
תורת שטורם-ליוביל
אורביטלים באטום
לקריאה נוספת

A.R. Edmonds, Angular Momentum in Quantum Mechanics, (1957) Princeton University Press, ISBN 0-691-07912-9.
E. U. Condon and G. H. Shortley, The Theory of Atomic Spectra, (1970) Cambridge at the University Press, ISBN 0-521-09209-4, See chapter 3.
J.D. Jackson, Classical Electrodynamics, ISBN 0-471-30932-X
Albert Messiah, Quantum Mechanics, volume II. (2000) Dover. ISBN 0-486-40924-4.
D. A. Varshalovich, A. N. Moskalev, V. K. Khersonskii Quantum Theory of Angular Momentum,(1988) World Scientific Publishing Co., Singapore, ISBN 9971-5-0107-4
הערות שוליים

↑  N. Vilenkin, Special Functions and the Theory of Group Representations, Am. Math. Soc. Transl.,
vol. 22, (1968).
↑  J. D. Talman, Special Functions, A Group Theoretic Approach, (based on lectures by E.P. Wigner), W. A. Benjamin, New York (1968).
↑  W. Miller, Symmetry and Separation of Variables, Addison-Wesley, Reading (1977).
↑  A. Wawrzyńczyk, Group Representations and Special Functions, Polish Scientific Publishers.
Warszawa (1984).
הרמוניות ספריות ממשיות Ylm עבור l מ-0 (שורה עליונה) עד 4 (שורה תחתונה). ההרמוניות השליליות Yl-m מסובבות סביב ציר ה-z בזווית של 90 חלקי m מעלות ביחס להרמוניות החיוביות.
וילהלם אלברכט, נסיך מונטנואובו הראשון

וילהלם אלברכט, נסיך מונטנואובו הראשון (בגרמנית: Wilhelm Albrecht Fürst von Montenuovo; ‏8 באוגוסט 1819 – 7 באפריל 1895) היה גנרל ובן אצולה אוסטרי.
ביוגרפיה

וילהלם אלברכט נולד ב-8 באוגוסט 1819 בפארמה, לאדם אלברט פון נייפרג ולמארי לואיז, דוכסית פארמה, בתם של פרנץ השני, קיסר האימפריה הרומית הקדושה ומריה תרזה מנאפולי וסיציליה. אמו, מארי לואיז, הייתה אשתו השנייה של נפוליאון הראשון משנת 1810 עד 1814, ולאחר מכן היא שלטה בזכות עצמה כ"דוכסית פארמה" משנת 1817 ואילך. לאחר מותו של בעלה נפוליאון הראשון בסנט הלנה בשנת 1821, היא התחתנה נישאה בנישואים מורגנטיים עם אדם אלברט פון נייפרג, וכתוצאה מכך, וילהלם אלברט היה אחיו למחצה של נפוליאון השני.
בשנת 1838 הוא הצטרף לשורות הצבא האוסטרי והשתתף במלחמת העצמאות האיטלקית הראשונה באיטליה ובדיכוי המרד ההונגרי של 1848 בהונגריה, ובשנת 1854 הועלה לדרגת פלדמרשל-לוטננט. בשנת 1859 הוא השתתף בקרב מגנטה, שם הצבא האוסטרי הובס על ידי הצבא הפרנקו-סרדיני. בשנת 1860 הוא מונה למפקד רגימנט, ובשנת 1864 הוא קיבל את התואר "נסיך מונטנואובו", שהוא תרגום של נייפרג. בשנת 1866 הוא הועבר לבוהמיה, ובשנת 1867 הוא הועלה לדרגת גנרל חיל הפרשים. בשנת 1878 פרש וילהלם אלברכט מהצבא, וב-7 באפריל 1895 הוא מת בביתו בווינה, ובנו אלפרד, נסיך מונטנואובו השני ירש את תאריו.
משפחתו

ב-22 בפברואר 1851 התחתן אלפרד עם יוליאנה, רוזנת בתיאני, בתם של יאנוש, רוזן בתיאני ומריה, רוזנת אסתרהזי דה גלאנטה, ממנה נולדו לו 3 ילדים:
אלברטינה, נסיכת מונטנואובו (1853–1895), התחתנה עם זיגמונט ויילופולסקי, מרקיז גונזגה-מישקובסקי
אלפרד, נסיך מונטנואובו השני (1854–1927), התחתן עם פרנצסקה קינסקי, רוזנת וצ'יניץ וטטאו
מריה, נסיכת מונטנואובו (1858–1932), התחתנה עם אנטאל אפוני דה נאגי-אפוני
העמותה למשחקי תפקידים בישראל

| --- | --- |
 מדינה:  ישראל 
 מטה הארגון:  חיפה 
 תקופת הפעילות:  1998–הווה (כ־26 שנים) 
 roleplay.org.il
 
העמותה למשחקי תפקידים בישראל היא גוף התנדבותי שהוקם בדצמבר 1998 על ידי חובבי משחקי תפקידים ישראליים, ומתמקד בארגון המשחקים בישראל ובשיפור התדמית של התחום.
לעמותה אתר אינטרנט, ובו ריכוז של פעילויות משחקי התפקידים (כנסים, משחקים וכדומה) המאורגנות על ידה, ארכיון של כתבות ומאמרים ומאגר שחקני תפקידים. כמו כן, היא מפעילה מועדון חברים ללא תשלום, שחברות בו מקנה הנחות בכנסי העמותה ובכנסים של עמותות אחרות. יש לה גם קבוצות פעילים אזוריות המארגנות כנסים ואירועים נוספים באזורן.
מטרות העמותה

לעמותה יש מספר מטרות, אותן פירטה במסמך ההקמה שלה:
קידום הנושא בישראל.
בנייה וטיפוח של קהילת שחקנים מקומית.
הרחבת מעגל השחקנים וקידומם של אלה שכבר משחקים.
הגברת המודעות הציבורית והגברת החשיפה התקשורתית למשחקי תפקידים.
ארגון ותמיכה בפעילויות של כל סוגי משחקי תפקידים ברחבי המדינה.
בשנת 2013 שינתה העמותה את ניסוח מטרותיה הרשמיות והן כיום:
להגדיל את היקף העוסקים בתחום משחקי התפקידים
לספק שירותים לקהילות שחקני תפקידים
להרחיב את היצע ומגוון חוויות המשחק
לפתח קהילה מקצועית בתחום ומסביב לו
פעילות > כנסים

העמותה מארגנת את כנס ביגור, כנס שנתי, רב יומי, המתקיים במהלך חופשת הפסח ועוסק בעיקר במשחקי תפקידים וכמו כן משתתפת בארגון פסטיבל אייקון, אשר חלק מהפעילויות בו עוסקות במשחקי תפקידים.
העמותה מקיימת מספר אירועים במהלך השנה באזור תל אביב והמרכז, ירושלים, חיפה וכרמיאל.
פעילות > מענק לעידוד יצירה

העמותה מעניקה מדי שנה מענק עידוד ליוצרים בתחום משחקי התפקידים בישראל, בגובה 1,000 עד 2,000 ₪. המענק הראשון ניתן בשנת 2013 לאביב מנוח עבור פיתוח משחק התפקידים ואנור. מענקים נוספים ניתנו להדר רייזמן-גרייף עבור הקמת התערוכה מייצג שווא בשנת 2015; ולאיתי חורב עבור תרגום והוצאה לאור של משחק התפקידים קוסמים קטנים ב-2016.
פעילות > הוצאת גיבורים

העמותה מפעילה מיזם הוצאה לאור תחת השם "גיבורים". המיזם מסייע ליוצרים המעוניינים להוציא לאור משחקי תפקידים בעברית, בכל שלבי תהליך פיתוח המוצר - מהרעיון הראשוני, כתיבה, עריכה והכנה לדפוס. הוצאת גיבורים מפעילה חנות מקוונת בשיתוף הפונדק הוצאה לאור, למכירת עותקים דיגיטליים ומודפסים של מוצרי ההוצאה ומוצרים נוספים וכן מאיישת דוכני מכירות בכנסים ואירועי משחקים לאורך השנה. חנות גיבורים מוכרת משחקי תפקידים ישראליים שיצאו בהוצאה עצמאית כמו "ואנור: משחק הרפתקאות", "קוסמים קטנים", "עיר בערפל", ו"פלאים: גיבורי המחר".
ראו גם

כנס ביגור
ואנור (עולם המבוך)
הערות שוליים

↑  במקור העמותה לקידום משחקי תפקידים בישראל, שינוי השם בוצע בדצמבר 2009
↑  "מענק עידוד ליוצרים - העמותה למשחקי תפקידים בישראל". העמותה למשחקי תפקידים בישראל. 2013-10-15. נבדק ב-2017-04-09.
↑  על ידי: ננסק, פרק 14 - ואנור, משחק תפקידים ישראלי, באתר על כתפי גמדים, ‏2013-04-22
1 2  "גלגלו יוזמה: יזמי משחקי תפקידים מדברים | Icel.me". Icel.me. 2015-07-26. נבדק ב-2017-04-09.
↑  "מוזה". חנות גיבורים. 2015-09-03. נבדק ב-2017-04-10.
↑  "אודות החנות". חנות גיבורים. 2015-06-02. נבדק ב-2017-04-10.
| --- | --- |
בקרת זהויות :  NLI: 987007598596505171  VIAF: 179147266650435480710   WorldCat (עם VIAF): 179147266650435480710
ויליאם קייסי

| --- | --- |

 לידה:  13 במרץ 1913 קווינס, ארצות הברית 
 פטירה:  6 במאי 1987 (בגיל 74) ניו יורק, ארצות הברית 
 מדינה:  ארצות הברית ארצות הברית
 מקום קבורה:  Cemetery of the Holy Rood 
 השכלה:  אוניברסיטת פורדהם  בית הספר למשפטים של אוניברסיטת סנט ג'ונס 
 מעסיק:  המשרד לשירותים אסטרטגיים 
 תפקיד:  ראש ה-CIA (28 בינואר 1981–29 בינואר 1987)  Member of the United States Securities and Exchange Commission 
 מפלגה:  המפלגה הרפובליקנית 
 השקפה דתית:  נצרות קתולית 
 
ויליאם ג'וזף קייסי (באנגלית: William Joseph Casey; ‏13 במרץ 1913 – 6 במאי 1987) משרת ציבור אמריקאי, שכיהן כראש ה-CIA בין השנים 1981 – 1987 תחת נשיא ארצות הברית רונלד רייגן.
ביוגרפיה

קייסי נולד וגדל ברובע קווינס בניו יורק בשנת 1934 השלים תואר ראשון מטעם אוניברסיטת פורדהם ותואר נוסף במשפטים מטעם אוניברסיטת סיינט ג'ון ללימודי משפטים בשנת 1937. במלחמת העולם השנייה התגייס לצי האמריקני, הוסמך כקצין מודיעין והוצב ב-OSS. קייסי הוצב בלונדון והפעיל סוכנים ברחבי צרפת הכבושה בידי הנאצים. על פועלו במלחמה הוענק לו כוכב הארד. לאחר המלחמה שב לעבוד כעורך דין ועבד תקופת מה כיועץ מיוחד עבור הסנאט של ארצות הברית. לאחר מכן הקים משרד לתכנון עסקי וצבר הון רב ובמקביל לימד משפטים באוניברסיטת ניו יורק. בתקופת ממשל הנשיא ריצ'רד ניקסון שימש קייסי כיושב ראש הוועדה לניירות ערך ולבורסות. בנוסף שימש כחבר בוועדת המודיעין המייעצת לנשיא. בשנת 1980 שימש קייסי כמנהל קמפיין הבחירות לנשיאות של ידידו, רונלד רייגן. לאחר שנבחר לנשיא מינה אותו רייגן, ב-1981 לראש ה-סוכנות הביון המרכזית. במהלך כהונתו נדרש קייסי להתמודד עם אתגר המלחמה בקרה ועם עליית איום הטרור האסלאמי. במהלך כהונתו התרחשה פרשת איראן-קונטראס, במסגרתה מכרה ארצות הברית נשק למשטר האייתולות באיראן בעסקה סיבובית בתיווך ישראלי וסוכנות הביון המרכזית. קייסי, שעמד בראש הסכונות, נדרש להעיד בפני הסנאט, אולם, יומיים קודם לעדותו לקה בשבץ מוחי, כתוצאה מגידול מוחי שלא אובחן בזמן, ונפטר.
הערות שוליים

↑  אמיר אורן‏, לצמצם בלי למצמץ: האתגר ההדדי של וושינגטון וטהראן, באתר וואלה, 23 במאי 2019.
↑  משה ריינפלד, תיקי הריגול הסודיים ממלחמת העולם נחשפים, באתר News1 מחלקה ראשונה, 15 באוגוסט 2008.
↑   אורי בר־יוסף, נתניהו, אל תיגע בגופי המודיעין, באתר TheMarker‏, 26 בדצמבר 2016.
↑  דייוויד קנר, הכישלונות של סוכנות הביון המרכזית של ארצות הברית, מעריב, ‏.
↑  רן אדליסט, ‏האם יש טעם להתעקש של שחרורו של פולארד?, באתר מעריב אונליין, 20 במרץ 2013.
| --- | --- |
בקרת זהויות :  NLI: 987007271071905171  PLWABN: 9810623211405606  BnF: cb121917897 (data)  CiNii: DA04607610  GND: 118870637  ISNI: 0000 0001 0992 2325  LCCN: n79068472  NARA: 10580798  NDL: 00435481  NLA: 35026434  NTA: 074131206  RERO: 02-A003081675  SNAC: w6698v6v  SUDOC: 030519705  Trove: 800044  VIAF: 79401729   WorldCat (עם VIAF): 79401729 
ערך זה הוא קצרמרבנושא אישים. אתם מוזמנים לתרום לוויקיפדיה ו.
וייל אם ריין

| --- | --- |
סמל וייל אם רייןסמל וייל אם ריין

הספרייה העירונית, לשעבר כנסיית פטר ופאול
 מדינה:  גרמניה גרמניה
 מדינה:  באדן-וירטמברג באדן-וירטמברג
 מחוז:  לרך
 ראש העיר:  Wolfgang Dietz
 שטח:  19.47 קמ"ר
 גובה:  281 מטרים
 אוכלוסייה:  ‏
  ‑ בעיר:  30,769 (31 בדצמבר 2022)
 קואורדינטות:  47°35′41″N 7°36′39″E﻿ / ﻿47.594722222222°N 7.6108333333333°E﻿ / 47.594722222222; 7.6108333333333 
 אזור זמן:  UTC +1
 האתר הרשמי
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניוייל אם ריין(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניוייל אם ריין(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןוייל אם ריין(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןוייל אם ריין  he tabBackground:;tabBorder:#aaa;defaultTab:0;
וַייל אם רַיין (בגרמנית: Weil am Rhein) היא עיר בעלת כ-30,000 תושבים, השוכנת בצדו המזרחי של נהר הריין – העיר הדרום-מערבית ביותר בגרמניה: נמצאת במשולש הגבולות גרמניה, צרפת ושווייץ.
גאוגרפיה

העיר שוכנת במחוז לרך (Landkreis Lörrach) במדינת באדן-וירטמברג.
גבולה המזרחי הוא נהר הריין – צדו השני הוא העיר אונינג (Huningue) בצרפת, וגבולה הדרומי הוא העיר בזל בשווייץ.
מיקומה של העיר על נהר הריין ובסמיכות ליער השחור מקנים לה אקלים יבשתי המתאים במיוחד לגידול גפנים.
היסטוריה

האזכור הראשון של העיר הוא בשנת 786 בשם וילה (Willa) שכנראה מקורו רומי.
בשנת 1702 במסגרת מלחמת הירושה הספרדית חצה את הריין המפקד הצרפתי קלוד-לואי-הקטור דה וילאר וניצח בקרב המוכר כקרב פרידלינגן את הכוח הגרמני בפיקודו של לודוויג וילהלם, מרגרייב באדן, אך הקרבות הקשים גרמו לפגיעה קשה מאוד וחורבן גדול בעיר.
עד המאה ה-19 היה עיקר פרנסת העיר מחקלאות, אך כשהעיר התרחבה הונחה בשנת 1913 מסילת הרכבת לבזל, וכן נבנו מפעלי הטקסטיל השווייצרים באזור פרידלינגן, ובשנת 1934 נבנה הנמל על הריין.
לאחר מלחמת העולם השנייה החלה שוב האוכלוסייה לגדול בצורה משמעותית בעקבות פליטים רבים שהתיישבו בעיר, ובשנות השבעים אוחדו היישובים אטלינגן (Ötlingen) (דצמבר
1971), הלטינגן (Haltingen) ומרקט (Märkt) (ינואר 1975) לעיר וייל אם ריין.
תיירות

בעיר מספר אתרים מעניינים:
מוזיאון העיצוב ויטרה, בו ניתן לראות עבודות של גדולי האדריכלים בעולם ביניהם זהה חדיד, טדאו אנדו, פרנק גרי, ועוד.
פארק המים לגונה.
הגנים הלאומיים של באדן-וירטמברג.
בשנת 2014 הוקם מגדל צפייה של קרסטן הלר
סמל מרקט
סמל הלטינגן
סמל אטלינגן
מפעל הרהיטים ויטרה, בתכנון האדריכל אלוורו סיזה
הגשר על הריין במשולש הגבולות שווייץ, גרמניה צרפת, מבט מהצד הצרפתי לעבר הגשר והעיר וייל אם ריין
ערים תאומות

לוייל אם ריין מספר ערים תאומות:
צרפת אוניג (אנ'), צרפת (מ־1962)
אנגליה בוגנור רגיס (אנ'), אנגליה (מ־1987)
גרמניה טרבין (אנ'), גרמניה (מ־1990)
ישראל יקנעם עילית, ישראל (מ־1991)
הערות שוליים

↑  על המיזוג באתר העירייה
| --- | --- |
בקרת זהויות :  NLI: 987007552958305171  BnF: cb12446990p (data)  GND: 4065085-6  LCCN: n83232546  MusicBrainz: fa6a05a7-b55b-43d0-a1c0-03f20883b642  SUDOC: 08555491X  VIAF: 158319624   WorldCat (עם VIAF): 158319624
ויקטור ורום

| --- | --- |
אין תמונה חופשית
 לידה:  9 באוגוסט 1932 מונטריאול, קנדה 
 פטירה:  26 ביולי 2023 (בגיל 90) 
 ענף מדעי:  פסיכולוגיה 
 מקום לימודים:  אוניברסיטת מישיגן (1958) 
 מנחה לדוקטורט:  פלויד כ. מאן 
 מוסדות:  אוניברסיטת ייל  אוניברסיטת פנסילבניה  אוניברסיטת קרנגי מלון 
 תלמידי דוקטורט:  אריה י. לוין 
 
ויקטור ורום (באנגלית: Victor Vroom; נולד ב-9 באוגוסט 1932) הוא פרופסור אמריטוס באוניברסיטת ייל. ורום הוא פסיכולוג שהציע הסבר חלופי להסברו של פרדריק הרצברג להבנת מנגנון ההינע.
על פי הסבר זה המכונה בשם "תורת הציפיות", הנעה נוצרת באמצעות ציפייה של היחיד שלפיה התנהגותו תביא לתוצאה המיוחלת.
"תורת הציפיות" של ורום עוסקת במוטיבציה ובניהול.
התאוריה מניחה כי התנהגות העובד היא בחירה מודעת בין מספר חלופות. מטרת הבחירה היא למקסם את ההנאה ולמזער את הכאב.
ורום הציע כי הקשר בין התנהגות העובד ומטרותיו אינה פשוטה כפי שתוארה על ידי מדענים אחרים.
ורום הבין שהביצועים של העובד מבוססים על גורמים אינדיבידואליים כגון אישיות, כישורים, ידע, ניסיון ויכולות.
ציפיות מסוימות אצל אנשים עלולות להניע קבוצה שונה של מטרות אישיות.
ציפיות בתורת הציפיות:
קיים מתאם חיובי בין מאמץ לביצוע.
ביצועים חיוביים יובילו לפרס נחשק.
הפרס יספק צורך חשוב.
הרצון לספק את הצורך הוא חזק דיו על מנת להצדיק את המאמץ.
תורת הציפיות מבוססת על שלוש הנחות היסוד הבאות:
ערכיות - מתייחס לערך הרגשי שאנשים מחזיקים ביחס לתוצאות (תגמולים). הרצון של העובד ביחס לתגמול חיצוני (כסף, קידום, זמן פנוי והטבות) ולתגמול פנימי (שביעות רצון). ההנהלה צריכה לזהות מה העובדים מעריכים יותר.
ציפיות - לעובדים יש ציפיות ורמת ביטחון עצמי שונה ביחס לביצועים שלהם. ההנהלה צריכה לזהות מה העובדים צריכים - הדרכה, הקצאת משאבים ופיקוח.
כלי להשגת מטרה - לפי תפיסת העובד - האם הוא יקבל מה שהובטח לו? ההנהלה חייבת להבטיח הבטחות שניתן לקבל ולהכיר בעובדה שהעובדים מודעים לכך.
שלושת ההנחות קשורות ברמה הפסיכולוגית, וביחד יוצרות הגדלה ברמת המוטיבציה למיקסום ההנאה ולמיזעור הכאב.
וון צפון-קוריאני

| --- | --- |

 משתמשים:  קוריאה הצפונית קוריאה הצפונית
 סמל:  ₩
 ISO 4217:  KPW
 יחידות משנה
 1/100:  צ'ון (전/錢 (chon
 מטבעות ושטרות
 שטרות בשימוש:  ₩5, ₩10, ₩50 ₩100, ₩200, ₩500, ₩1,000, ₩2,000, ₩5,000
 מטבעות בשימוש:  1, 5, 10, 50 צ'ון, ו-₩1
 בנק מרכזי
 בנק מרכזי:  הבנק המרכזי של קוריאה הצפונית
 
הוון הצפון-קוריאני הוא ההילך החוקי והמטבע הרשמי בקוריאה הצפונית. יחידות המשנה של המטבע הן מאה צ'ון לכל וון אחד.
המטבע מונפק על ידי הבנק המרכזי של קוריאה הצפונית.
היסטוריה

הוון הפך להילך החוקי בקוריאה הצפונית ב-6 בדצמבר 1947, בהחליפו את הין הקוריאני. הוון מיועד רק לאזרחי קוריאה הצפונית; הבנק למסחר מנפיק שטרות נפרדים עבור מבקרים זרים (foreign exchange certificate), כפי שהיה נהוג בארצות סוציאליסטיות אחרות. בעבר הנפיק הממשל שני סוגים של שטרות למבקרים זרים: שטרות אדומים עבור מבקרים מארצות סוציאליסטיות; ושטרות ירוקים או כחולים עבור מבקרים מארצות קפיטליסטיות. בשנים האחרונות פחת השימוש בשטרות אלו, והמבקרים משתמשים לרוב במטבעות זרים נפוצים כמו האירו האירופי.
היסטוריה > הצמדה לדולר

מאז 2001 נטשה הממשלה הצפון-קוריאנית את שער החליפין הרשמי והסמלי של הוון לדולר אמריקני, 2.16 וון לדולר אחד (נטען כי שער זה היה מבוסס על תאריך הולדתו של קים ג'ונג איל, 16 בפברואר). שער חליפין רשמי עדכני יותר ביטא יחס של 142.45 וון לדולר אחד; אולם בעקבות אינפלציה מהירה, נשחק ערכו של הוון והוא התקרב בערכו לוון דרום-קוריאני. אזרחים שעברו מקוריאה הצפונית לדרומה או למדינות המערב, דיווחו כי ערכו של הוון בשוק השחור נע סביב 570 ליואן סיני אחד ביוני 2009; עם זאת, ערכו בשוק השחור תמיד גבוה יותר מאשר במוסדות רשמיים.
היסטוריה > העברה ל"וון חדש" ב-2009

הוון הוערך מחדש והוחלף על ידי הממשלה ב-2009, לראשונה מזה 50 שנה. לאזרחי קוריאה הצפונית ניתנו שבעה ימים להחליף סכום מקסימלי של 100,000 וון בשטרות של 1,000 (כ-40 דולר אמריקני בשוק השחור), לשטרות של 10 "וון חדש". לאחר מחאות עממיות הועלה הסכום ל-150,000 במזומן ועוד 300,000 בחסכונות בנקאיים. ההחלפה נתפשה כמהלך נגד פעילות בשוק הפרטי, שעלול למחוק את רוב חסכונותיהם של תושבי קוריאה הצפונית. בעיתון "טיימס" נטען כי המהלך הוא ניסיון להשתלט על אינפלציית המחירים בשוק ולמחוק את הונם של חלפני הכספים של השוק השחור. ההודעה על ההחלפה נמסרה לשגרירויות זרות אך לא לתקשורת הממלכתית בקוריאה הצפונית, המידע נמסר מאוחר יותר דרך שירות הרדיו החוטי המצוי בקוריאה הצפונית.
כחלק מהתהליך, השטרות הישנים חדלו להיות הילך חוקי ב-30 בנובמבר, והשטרות החדשים לא חולקו עד 7 בדצמבר, ולפיכך האזרחים לא יכלו להחליף כסף בסחורות או שירותים עד ליום ההחלפה. רוב המסעדות, החנויות ושירותי התחבורה היו סגורים עד ליום זה. השירותים היחידים שנותרו פתוחים הם אלה ששירתו את הזרים ואת האליטה הפוליטית ואשר סחרו במטבע זר בלבד. סוכנות הידיעות הסינית "שינחואה" תיארה את המצב בו היו שרויים אזרחי קוריאה הצפונית כ"פאניקה קולקטיבית". פקידים בכירים בממשל חששו שיתעורר אי שקט אזרחי בימים אלו, חשש שלא התממש ברובו. בסיסי הצבא הצפון-קוריאני הושמו בכוננות ועלו דיווחים בלתי מאומתים על מספר מחאות ציבוריות בקומץ ערים ועיירות צפון-קוריאניות, אשר אילצו את הרשויות להגדיל במעט את כמות הכסף שהאנשים יכולים להחליף. ערמות של שטרות ישנים הועלו באש והושלכו לנהרות (בניגוד לחוק האוסר על השחתת צלמו של קים איל-סונג), ושני סוחרים מהשוק השחור נורו למוות על ידי המשטרה המקומית בפיונגיאנג. הרשויות הקוריאניות איימו ב"עונש חסר רחמים" למפרי חוקי חילופי המטבע.
תמונות של השטרות החדשים הוצגו ב"צ'ינושיבו שינובו", עיתון צפון-קוריאני הממוקם ביפן. העיתון טען כי הוון החדש יחליש את השוק החופשי ויחזק את השיטה הסוציאליסטית במדינה. אולם, הוון צנח ב-96% מול הדולר בימים הספורים שלאחר החשיפה. דיווחים אחרים טוענים כי הממשל חזר בו מכמה היבטים של ההערכה מחדש, לאחר מהומה של סוחרי שוק הכספים שהובילה ל-12 הוצאות להורג.
בפברואר 2010 הוקלו כמה מהמגבלות על השוק החופשי. חבר המפלגה הבכיר פאק נאם ג'י פוטר לאחר מספר אירועי מחאה, ולאחר מכן הוצא להורג.
שערי חליפין

| שער חליפין נוכחי עבור KPW |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
ראו גם

הבנק המרכזי של קוריאה הצפונית
כלכלת קוריאה הצפונית
הר באבה

| --- | --- |

מראה העיר ביטולה מפסגת פליסטר הנקודה הגבוהה ביותר על ההר.
 מידע כללי
 גובה:  2,601 מטרים.
 מדינה:  מקדוניה הצפונית, יוון 
 מיקום:  מקדוניה הצפונית
 רכס הרים:  פינדוס 
 אורך הרכס:  30 ק"מ 
 קואורדינטות:  40°54′56″N 21°09′58″E﻿ / ﻿40.91556°N 21.16611°E﻿ / 40.91556; 21.16611
  (למפת מקדוניה הצפונית מוגדלת) סקופיה ביטולה קומאנובו פרילפ טטובו ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריההר באבה(למפת מקדוניה הצפונית רגילה) סקופיה ביטולה קומאנובו פרילפ טטובו ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריההר באבה
 
הר באבה (בבולגרית ובמקדונית: Баба планина) הוא הר בשטח מקדוניה הצפונית, החולש על העיר ביטולה, ופסגתו הגבוהה ביותר, פֶּלִיסְטֶר, (המכונה גם: "הקיר האדום"), היא השלישית בגובהה במדינה. תצורת המסיב של הר זה הופכת אותו לקו פרשת מים לזרימת הנהרות באזור בין הים האדריאטי לים האגאי.